Ne perinteiset ja aidot markkinat jo 38. kerran. Myyjiä hurja määrä. Markkinaisäntänä tänä vuonna V-P Lehto. Lapsille mm. Benjitrampoliini
{"fi":"Ilmoittaudu verkossa viimeistään 17.5. https://www.lyyti.fi/reg/tyvi_seminaari","sv":"","en":""}
Luova tu­le­vai­suus – Ko­ke­muk­sia tai­teel­li­ses­ta asian­tun­ti­juu­des­ta
Miten taiteilijan asiantuntijuutta voi hyödyntää yrityksissä? Millaista yritysten ja taiteilijoiden yhteistyö voi olla? Miten eteläpohjalaiset yritykset kokivat taiteellisen asiantuntijuuden ja miltä prosessi vaikutti taiteilijanäkökulmasta? Tervetuloa Taiteen ja yritystoiminnan välinen yhteistyö uuden liiketoiminnan mahdollistajana -hankkeen loppuseminaariin tiistaina 24.5.2022 klo 13 Seinäjoelle Kalevan Navettaan! Seminaarissa kuullaan hankkeen toimenpiteistä ja tuloksista. Lisäksi ohjelmassa on puheenvuoroja taiteen keinoin kehittämisestä sekä yritys- että taiteilijanäkökulmasta. Tilaisuus on suunnattu yrityksille, organisaatioille, taiteilijoille ja luovan alan ammattilaisille, mutta se on avoin kaikille asiasta kiinnostuneille. Tilaisuuden tarkoituksena on vahvistaa vuoropuhelua ja avata yhteistyön mahdollisuuksia kahden erilaisen alan välillä. Seminaari on maksuton, mutta tarjoiluiden vuoksi pyydämme ilmoittautumaan tilaisuuteen viimeistään tiistaina 17.5. Ohjelma 13.00 Tervetuloa! Mika Virkkala, Taideyliopiston Seinäjoen yksikön päällikkö TYVI-hankkeen toimenpiteet ja havainnot Jenni Latva, projektipäällikkö, Taideyliopisto Taide tulevaisuustyön välineenä yrityksissä Annina Antinranta, Futurice Kokemuksia taiteilijan ja yrityksen yhteistyöstä Taiteilija Henna Mantere ja toimitusjohtaja Hannu Malmivaara (Pirjon Pakari) kertovat hankkeen tiimoilta toteutuneesta yhteistyöstä. Haastattelijana Nanna Rintala, projektiasiantuntija Turun yliopisto. Taiteilijan ja organisaation yhteistyöstä Antti Tenetz, taiteilija Yhteenveto ja kiitokset! Taiteilija Tanja Heikkilän tilaisuuden aikana tekemän teoksen esittely. Tilaisuus päättyy n. klo 15.30, jonka jälkeen on mahdollisuus tutustua Seinäjoen taidehallin Poikkipolkuja ekologiaan -näyttelyyn.
Taiteen ja yritystoiminnan välinen yhteistyö uuden liiketoiminnan mahdollistajana -hankkeen loppuseminaari
{"fi":"Ennakkoilmoittautumista ei vaadita. Tapahtumaan voi saapua vapaassa aikataulussa klo 19.00 asti, 100 osallistumispaikkaa täytetään saapumisjärjestyksessä.","sv":"","en":""}
Tapahtumassa nähdään elokuva-alan asiantuntijoita, lyhytelokuvia sekä vaikuttava LUX-yleisöpalkintoehdokaselokuva Great Freedom (K-16). Elokuvaelämysten lisäksi tarjolla on myös teemaan sopivaa naposteltavaa. Illan huipennuksena esitettävässä Stefan Meisen ohjaamassa Great Freedom -elokuvassa käsitellään muun muassa vapauteen ja tasa-arvoon liittyviä teemoja. Elokuva on yksi tämän vuoden LUX-yleisöpalkintoehdokkaista. LUX-yleisöpalkinto on Euroopan parlamentin ja Euroopan elokuva-akatemian myöntämä eurooppalainen elokuvapalkinto. Paneelissa on luvassa keskustelua elokuva-alasta sekä illan elokuvan teemoista, kuten vapaudesta ja ihmisoikeuksista. Panelisteiksi saapuvat elokuvaohjaaja ja -tuottaja Mikko Jokipii, elokuvatuottaja ja LGBTQ+-vaikuttaja Aino Mättö sekä ohjaaja, käsikirjoittaja ja mediataiteilija Marjo Viitala. Tapahtuman juontaa soveltavan taiteen ammattilainen ja teatteri-ilmaisun ohjaaja Juulia Soidinaho. Tapahtumassa nähdään lisäksi seuraavat lyhytelokuvat: Samuli Kuusiston A Modern Man’s Despair, Anne-Mari Pahkalan ja Eero Hintsasen Sula sekä SeAMK:issa tuotettu tuotettu Alexandra Mäenpään ja Ilmari Mäen Hamartia. Lämpimästi tervetuloa! Ohjelma: 16.30 Ovet auki 17.00 Tapahtuman avaus 17.30 Lyhytelokuvia: Hamartia, A Modern Man’s Despair, SULA 18.15 Paneelikeskustelu 19.30 Elokuvanäytös: Great Freedom (K-16) Tapahtuma on muutoin ikärajaton, mutta elokuvanäytös on K-16 elokuvan ikärajoituksen takia. Ennakkoilmoittautumista ei vaadita. Tapahtumaan voi saapua vapaassa aikataulussa klo 19.00 asti, osallistumispaikat täytetään saapumisjärjestyksessä. Lisätietoa tapahtumasta: https://epliitto.fi/kansainvalistyminen/eu-tietokeskus/tapahtumat Tapahtuman järjestää Etelä-Pohjanmaan EU-tietokeskus yhteistyössä Etelä-Pohjanmaan liiton ja Euroopan parlamentin Suomen-toimiston kanssa. Tuotannosta vastaa ryhmä Seinäjoen ammattikorkeakoulun kulttuurituottajaopiskelijoita osana ensimmäisen vuoden opintojaan. Euroopan parlamentin ja Euroopan elokuva-akatemian myöntämästä LUX-yleisöpalkinnosta kilpailee tänä vuonna kolme elokuvaa. Kaikki ehdokkaat löytyvät LUX-äänestyssivulta. Muista käydä äänestämässä suosikkiasi 25.5. mennessä!
Eurooppalaisen elokuvan iltaa vietetään Kalevan Navetassa keskiviikkona 11.5.2022 klo 16.30 alkaen!
{"fi":"Ilmoittautuminen paikan päällä","sv":"","en":""}
Tervetuloa nuoret kokeilemaan speedwaytä Seinäjoen Routakalliolle 11.5.2022 Klo 16.00 alkaen. Käytössä on eri kokoluokan pyöriä.Varusteita löytyy, jos on itsellä ota mukaan.Ratamaksu 5€,oma vakuutus oltava. Nuorten ajokokeilupäivät jatkuvat jatkossa keskiviikkoisin koko kesän päättyen Elokuun lopussa. Treenipäivät speedwayradalla isot pyörät MA,TO klo 15-20 ja LA 12.00-20.00 Keskiviikkona nuorten ajopäivä klo 16.00 alkaen.
SEINÄJOEN MOOTTORIKERHON JÄRJESTÄMÄ NUORTEN AJOKOULU SEINÄJOEN ROUTAKALLION SPEEDWAY-RADALLA
[{"name":"Työhyvinvoinnin johtaminen pk-yrityksessä webinaari.pdf","url":"https://dsre702v2imo2.cloudfront.net/event-images/5em4309l2yq2pnw_Työhyvinvoinnin johtaminen pk-yrityksessä webinaari.pdf"}]
{"fi":"Ei edellytä etukäteisilmoittautumista. Liity webinaariin tekstissä olevan linkin kautta. ","sv":"","en":""}
Webinaari: Työhyvinvoinnin johtaminen pk-yrityksessä
Työstä hyvinvointia ja kilpailuetua Etelä-Pohjanmaalle-hanke järjestää webinaarin: Työhyvinvoinnin johtaminen pk-yrityksessä torstaina 19.5.2022 klo 8:00–10:00. Kouluttajana Ari Koivuniemi Etelä-Pohjanmaan ELY-keskuksesta. Ari Koivuniemi (kapteeni evp) toimii projektipäällikönä ELY-keskuksen hallinnoimassa hankkeessa Työstä hyvinvointia ja kilpailuetua Etelä-Pohjanmaalle. Ari Koivuniemi on pitkän linjan HR-ammattilainen ja on toiminut työhyvinvoinnin kehittämisen suunnittelu-, toteutus- ja kehittämistehtävissä 1990-luvulta lähtien. Aiheina muun muassa: • Työhyvinvoinnin johtaminen käytännössä • Kiinnostaisiko uudenlainen tapa hahmottaa työhyvinvoinnin johtamista • Miten tietoisuus ihmisen käyttäytymisestä auttaa työhyvinvoinnin johtamisessa? • Miten pidät myös nuoremmat työsukupolvet mukana organisaatiossasi? Jos haluat käytännönläheistä näkökulmaa työhyvinvoinnin johtamiseen yrityksen tasolla, tule kuulolle! Laita tapahtuma kalenteriisi ja tallenna Teams-webinaarilinkki. Webinaari on maksuton. Tapahtumaesite (pdf).
Etelä-Pohjanmaan ELY-keskus, Yrityspalvelukeskus
Työstä hyvinvointia ja kilpailuetua Etelä-Pohjanmaalle -hankkeen järjestämä kaikille avoin koulutus
Honkaneva pitkos ,uusittu osuus valmiina lokakuu 21 rajattu.jpg
Lähtöpaikoissa toteutetaan matalan kynnyksen, rauhallisella tahdilla tapahtuvat 3-8 kilometrin pituisia opastettuja kierroksia. Opastetut lähdöt alkavat klo 10.00. Taukopaikoilla on pientä tarjoilua klo 14 saakka. Tarkemmat parkki-, lähtö- ja taukopaikkaohjeistukset tulevat liikuntapalvelujen nettisivuille ennen avajaisia. https://www.seinajoki.fi/tiedotteet/seinajoki-vaellusreitin-avajaiset-14-5/ Ylistaron alueella lähtöpaikat ovat seuraavat: - Aseman kuntoradan parkkialue: ohjattu kävelylenkki ja tarjoilua. - Nevalenkin lähtöpaikalta: ohjattu kävelylenkki ja tarjoilua. - Kainaston metsästysseuran majalta: ohjattu kävelylenkki ja tarjoilua. Kanta Seinäjoen lähtöpaikat ovat seuraavat: - Lepakko laavu: Kävely- polkujuoksu- ja maastopyörälenkit (kaikissa eri tasoisia ryhmiä) - Luontotalo Käpälikkö: ohjattu helppokulkuinen kävelylenkki, lapsille ohjelmaa ja tarjoilua. - Niemistön kuntoradan laavu: tarjoilua ja opastusta reitille. Peräseinäjoen alueella lähtöpaikat ovat seuraavat: - Honkakylän Vakan pihalta lähtö: ohjattu kävelylenkki ja tarjoilua kuussaaren laavulla. - Alaviitalan koulun piha: opastetut kävely -ja maastopyöräilylenkit. Käännekallion laavulla tarjoilua ja perheohjelmaa. Tieranmökillä tarjoilua ja ohjattu kävelylenkki sekä pyöräily Kalajärvelle. - Kalajärven esteettömällä laavulla tarjoilut. Yhteislähdöt Kalajärven ravintolan parkkialueelta ohjatusti kävely- ja pyörälenkit Kettumäenlaavulle (Koukkari) sekä ohjattu maastopyörälenkki Viitalankylän suunnalle. - Siltalan laavulla tarjoilua, ohjattu kävelylenkki Leviänrämäkän mökille. - Kihniän kylän Maatilamatkailu Välimaa: ohjattu kävelylenkki Plönäkosken laavulle, jossa tarjoilua. Viitoitettu noin 170 kilometrin vaellusreitti kulkee Ylistarosta Peräseinäjoelle. Lähtö tai päätepistettä reitillä ei varsinaisesti ole ja matkaan voi lähteä mistä vain reitin varrelta. Reittiin pääsee tutustumaan kartat.seinajoki.fi -sivustolla. Seinäjoen liikuntapalvelut ovat toteuttaneet reittihankkeen vuoden 2021 aikana Ympäristöministeriön hallinnoiman kuntien lähivirkistysalueiden kunnostus- ja kehittämisavustuksella. Avajaistapahtuman järjestelyihin osallistuu Seinäjoen kaupungin eri toimialat, kyläyhdistykset reitin varrelta, Lakeuden Elämysliikunta ry, Lakeuden Latu ja Polku ry, Asemanseudun kehittämisyhdistys ry, Ride Etelä-Pohjanmaa ry, Rasti-Jussit ry, Seinäjoen matkailuyrittäjät ja Kehittämisyhdistys Liiveri. Tervetuloa kaikki luontoon virkistäytymään!
Seinäjoki vaellusreitti on valmistunut ja avajaiset pidetään lauantaina 14.5.2022 klo 10 useassa eri paikassa samanaikaisesti.
Useita tapahtumapaikkoja Seinäjoki-vaellusreitin varrella
Äitienpäivän kunniaksi järjestämme mailattoman yleisöluisteluvuoron Jouppilavuoren jäähallissa klo 10-18. Vuoro on maksuton. Tervetuloa luistelemaan!
IT-palvelut mikro- ja pk-yrityksille, yhden luukun taktiikalla
Kuinka säästät aikaa ja rahaa sekä saavutat samalla helppoutta ja huolettomuutta IT-asioissa? Tuntuuko, että yrityksessänne kuluu turhaa aikaa IT-asioiden hoitamiseen ja pienten tulipalojen sammuttelua on vähän väliä? Siitä huolimatta IT-asioiden ulkoistaminen mietityttää. Syinä voivat olla esimerkiksi luottamuspula tai kalliilta vaikuttavat kulut. Kerromme webinaarissa, miksi ulkoistaminen kannattaa niin ajallisesti kuin taloudellisesti sekä minkälaisista huolista pääset luotettavasti eroon. Käymme asiaa läpi käytännön esimerkein, ilman tietoteknistä jargonia. Tilaisuutta alustaa CustomIT Oy:stä Jussi-Petteri Ikola. Mukana myös elävän elämän case-esimerkki, Juha-Pekka Rintamäki Maslog Oy:stä. Koulutus järjestetään Teams-toteutuksena. Lisätiedot ja ilmoittautuminen tästä.
Tämä maksuton koulutus on osa ESR-rahoitteista Pienten yritysten ketterät strategiat -hanketta.
Sarja käsittää yhteensä neljä tilaisuutta, joista osallistujat voivat valikoida mieleisensä. Tilaisuuksissa osallistujat pääsevät arvioimaan yhdessä yritysjohtamisen ammattilaisten kanssa yrityksensä nykykuntoa ja kehittämistarpeita, joilla kilpailukyky säilytetään myös lähitulevaisuudessa ja saavat käytännön työkaluja muutoksen johtamiseen. Tilaisuuksissa tarjoamme mikro- ja pk-yrityksille tietoa liiketoimintaan vaikuttavista trendeistä sekä ymmärrettäviä ja käytännönläheisiä malleja yrityksen johtamiseen, strategiatyöhön ja henkilöstön sitouttamiseen osana yrityksen tarinan eteenpäin viemistä. Olemme suunnitelleet jokaisen tilaisuuden yritysten lähtökohdista käsin ja puhujina/sparraajina on rautaisten ammattilaisten huippujoukko: Tero Luoma (EMBA, sarjayrittäjä, puhuja), Jari Kolehmainen (tutkimusjohtaja, TAY), Heli Kurikka (tutkija, TAY), (Annika Tidström (professori, liiketaloustiede, VY) & Heikki Rasku (osaamisalajohtaja, SeAMK). Alajärven tilaisuutemme on kohdennettu alueella toimiville valmistavan teollisuuden mikro- ja pk-yrityksille. Osallistujat pääsevät arvioimaan yhdessä yritysjohtamisen ammattilaisten kanssa yrityksensä nykykuntoa ja kehittämistarpeita, joilla kilpailukyky säilytetään myös lähitulevaisuudessa ja saavat käytännön työkaluja muutoksen johtamiseen. Samalla otetaan selvää siitä, miten valmistavan teollisuuden yrityksen pitäisi varautua teknologiseen kehitykseen sekä muihin keskeisiin liiketoimintaa mullistaviin muutostekijöihin. Tilaisuudessa pääset kuulemaan asiantuntijoiden puheenvuoroja ja tekemään käytännön tehtäviä itsenäisesti tai yhdessä muiden yritysten kanssa. Osallistujat voivat lisäksi hakeutua yrityskohtaiseen sparraukseen (arvo 2 400 €) vastikkeetta. Sparraus koskee yrityksen johtamista, kehittämistä ja tulevaisuuden ennakointia. Jätä hakemuksesi yrityskohtaiseen sparraukseen tästä. Päivän ohjelma: 13-13.05 Tilaisuuden avaus/Mika Koivupuisto * 13.05-13.10 Webinaarietiketti/Suvi Hakala ** 13.10-14.00 Millaiseen teknologiseen kehitykseen sekä muihin keskeisiin liiketoimintaa mullistaviin muutostekijöihin tulisi varautua valmistavassa teollisuudessa/Heikki Rasku, Heli Kurikka & Jari Kolehmainen * 14.00-14.20 Muutos haltuun strategian avulla/Annika Tidström ** 14.20-14.40 Kahvitauko * 14.40-15.30 Valmennus 1 (Business Model Canvas) ja käytännön opit/Tero Luoma * 15.30-15.35 Tauko 15.35-16.25 Valmennus osa 2 (Business Model Canvas) ja käytännön opit/Tero Luoma ** 16.25-16.30 Tilaisuuden päätös/Mika Koivupuisto * Tilaisuus järjestetään osana hankkeita *Pienten yritysten ketterät strategiat (ESR rahoituksella) **Tulevaisuusorientoitunut strategiatyö Etelä-Pohjanmaan pk-yrityksissä (EAKR rahoituksella) Tapahtuma järjestetään Teams-toteutuksena. Ilmoittaudu mukaan tapahtumaan tästä. Katso myös Yrityssprintin muut tilaisuudet keväällä 2022 [Tapahtumasivulle]!
Yrityssprintti on vuonna 2022 koko Etelä-Pohjanmaan merkittävin valmennustilaisuuksien sarja.
{"fi":"Ilmoittaudu tilaisuuteen täältä: https://link.webropolsurveys.com/EventParticipation/EventPublic/55afb774-484d-422e-8fa2-013eaf414e48?displayId=Fin2551225","sv":"","en":""}
Kiertotalouden myytinmurtajat -workshop, osa 2
Kiertotalouden myytinmurtajat -workshopin toisessa osassa jatketaan tiistaina 24.5. klo 9.00-11.30 sitkeään juurtuneiden kiertotalousmyyttien murtamista. Tässä workshopissa käydään läpi seuraavat myytit, joiden kautta tutkiskellaan kiertotalouden mahdollisuuksia omassa liiketoiminnassa: Kilpailu markkinoilla on vaikeaa, koska hiilineutraali kiertotalous on huomioitava Vastuullisuus on päälle liimattua, ja siksi aidon liiketoiminnan muodostaminen on haastavaa Vaatimuksia ja riskejä voi välttää, kun pitäytyy olemassa olevassa toiminnassa Resurssitehokkuus- ja viisaus eivät ole ratkaisu kannattavuuden parantamiseen Maksuton workshop on suunnattu erityisesti eteläpohjalaisille pk-yrityksille. Myyttien murtamisen ohessa pääset laajentamaan ymmärrystäsi kiertotaloudesta ja tunnistamaan sen kautta avautuvia mahdollisuuksia omassa liiketoiminnassasi. Tilaisuudessa asiantuntijan ja sparraajan roolissa toimivat kestävän kasvun muutosjohtaja Ville Availa sekä kiertotalouskonsultti Anni Pötry Double Round -yrityksestä. Miksi juuri teidän yrityksenne kannattaisi olla kiinnostunut kiertotaloudesta ja sen tuomista mahdollisuuksista viimeistään NYT? – Ensinnäkin siksi, että kiertotalouden ratkaisut tuovat mukanaan kustannussäästöjä ja taloudellista tehokkuutta. Kestävämmät ratkaisut parantavat resurssitehokkuutta, mistä seurauksena kustannukset energian kulutuksesta ja materiaalien käytöstä ja prosessoinnista pienenevät. Kiertotalouden liiketoimintamallit mahdollistavat myös pidemmät ja syvemmät asiakassuhteet. – Toiseksi sen vuoksi, että yrityksiltä vaaditaan joka suunnasta vastuullisia toimia. Asiakkaiden vaatimukset jatkavat kasvamistaan, ja rahoittajien ja sijoittajien vaakakupissa yrityksen vastuullisuus painaa ja tulee painamaan yhä enemmän. – Viime vuosina vahvasti koskettaneet kriisit ovat osoittaneet haavoittuvuutemme ja suuren riippuvuuden raaka-aineista. Kiertotalouden ratkaisut auttavat vähentämään riippuvuutta neitseellisistä raaka-aineista, minkä merkitys korostuu erityisesti epävarmoina aikoina. Myös raaka-aine pula on todellisuutta tänään. – Se on myös välttämätöntä, mikäli haluaa pysyä kilpailijoiden kanssa vähintään samalla viivalla tulevaisuudessa. – Viimeisimpänä muttei vähäisimpänä: vastuullinen työnantajakuva on vetovoimatekijä työmarkkinoilla. Osaajapulan kasvaessa tämä valttikortti kannattaa olla lyötävissä pöytään. Syitä perehtyä kiertotalousliiketoiminnan ihmeelliseen maailmaan on yrityksen näkökulmasta siis monia, ja tämä workshop on yksi tilaisuus saada aiheesta lisää tietoa – laadukasta asiantuntijasparrausta unohtamatta. Hyödynnä tämä maksuton tapahtuma ja ilmoittaudu tilaisuuteen pikimmiten täältä: https://link.webropolsurveys.com/EventParticipation/EventPublic/55afb774-484d-422e-8fa2-013eaf414e48?displayId=Fin2551225 Tilaisuus järjestetään osana EAKR-rahoitteista Kiertotalouden osaamisalusta Etelä-Pohjanmaalle – CircEPOs -hanketta. TERVETULOA!
Murramme kiertotalouteen liittyviä myyttejä ja tarjoamme asiantuntijasparrausta kiertotalouden mukaisen liiketoiminnan kehittämiseen
{"fi":"Mikäli ilmoittaudut oheisen linkin kautta 13.5. mennessä, ilmaisen lounaan ja muiden virvokkeiden määrät saadaan myös kohdilleen.","sv":"","en":""}
Millä tavoin peleissä voidaan hyödyntää tarinankerrontaa? Millaista on pelisuunnittelu pelimekaniikkojen kannalta? Mitä on pelioppiminen? Tule kuulemaan asiantuntijoiden puheenvuoroja aiheesta. Pääset myös itse ideoimaan, miten esimerkiksi riskienhallinnan oppimateriaalissa voitaisiin hyödyntää tarinankerrontaa. Tilaisuuden järjestää Vaasan yliopiston koordinoima Kompassi-hanke (ESR, REACT-EU*), OHJELMA: 12.00-13.15 Tervetuliaissanat, alkutehtävä, lounas 13.15-14.00 Pelioppiminen & Seppo-pelillistämisalustan esittely Lentävä Liitutaulu Oy 14.00-14.45 Keynote: Tarinallisuus peleissä Juho Kuorikoski pelisuunnittelija, tietokirjailija 14.45-15.15 Pelimekaniikan suunnittelun keinoja ja muita huomioita Jussi Rasku sihteeri, Sepeli ry tutkijatohtori, Seinäjoen yliopistokeskus/Tampereen yliopisto 15.15-15.30 Kompassi-hankkeen antama tehtävänanto Ideoita riskienhallinnan oppimispelille 15.30-16.00 Inspiroiva tauko Kulttuurityöpaja Preppaamon valmistelema rentouttava ja ideointia ohjaava ääniteos 16.00-18.30 Peli-ideoiden kehittely ja protoilu Lentävä Liitutaulu Oy:n ohjaamana 18.30-19.00 Yhteenveto & loppusanat Tervetuloa!
Pelioppimisesta ja pelillistämisestä kiinnostuneille
Toimitilat, tapahtuma- ja kokoustilat, lounasravintola sekä klubi.
koko perheen tapahtuma ja MAtch show.png
[{"name":"Mätsäri-ilmo (1).png","url":"https://dsre702v2imo2.cloudfront.net/event-images/3ixa429l2rbg3ph_Mätsäri-ilmo (1).png"},{"name":"Mätsäri-ilmo.png","url":"https://dsre702v2imo2.cloudfront.net/event-images/3ixa429l2rbg9qo_Mätsäri-ilmo.png"}]
Koko perheen tapahtumapäivä ja koirien match show
Etelä-Pohjanmaan Kaverikoirat ja Lukukoirat järjestävät koko perheen tapahtumapäivän ja koirien match shown, joiden tulot lahjoitetaan SPR:n kautta EP:n alueen pakolaisperheiden harrastustoimintaan. Tapahtuma järjestetään Seinäjoella lauantaina 14.5. kello 12 alkaen entisen Koulukadun Sedun piha-alueella osoitteessa Koulukatu 41. Paikan päällä on luvassa monenlaista kivaa koko perheelle! Etelä-Pohjanmaan Kaverikoirat ja Lukukoirat ohjaajineen ovat esittelemässä toimintaa ja koirat rapsutettavina. Ponit ja suomenpienhevoset antavat kärryttelyä ja talutusratsastusta maksua vastaan. Koiratarvikekirppiksellä voit tehdä löytöjä ja lahjoittaa myös omia tarvikkeita myyntiin. Buffetista löytyy suolaista, makeaa, lämmintä ja raikasta kaikkeen makuun. Tapahtuman yhteydessä järjestetään match show, johon voi osallistua kaikki koirat, joilla on rokotus voimassa ja jotka eivät ole typistettyjä. Parhaat koirat ja esittäjät palkitaan jokaisessa viidessä kehässä. Match show:ssa on myös oma kilpaluokka lapselle ja koiralle. Ilmoittautuminen alkaa kello 12 ja kehät kello 13. Facebook-tapahtuma: facebook.com/events/2187498331404696
Etelä-Pohjanmaan Kaverikoirat ja Lukukoirat
Etelä-Pohjanmaan Kaverikoirat ja Lukukoirat järjestävät koko perheen tapahtumapäivän ja koirien hyväntekeväisyys match shown.
KUUKAUDEN TAITEILIJA ANNE NIEMI: Minä, sinä, hän, me te, he
Näyttelyn "Minä, sinä, hän, me, te ,he” teema liittyy johtajuuteen ja yksilöön osana yhteisöä. Se käsittelee kollektiivista ajattelua ja kokemusta. Taiteilija avaa sisältöä: “Teosteni kautta olen pyrkinyt välittämään tuntemusta ihmisestä en niinkään yksilönä, vaan ihmistä, eläintä ja elämää, jotka sisältävät nykyisiä, menneitä ja tulevia hahmoja. Ensimmäisessä teoksessa ankat seuraavat johtaksi kuvittelemaansa hahmoa. Toinen teos sisältää kuusi akvarellimaalausta nuorista kasvoista. Nimesin sen Tuntemattomat sotilaat. Kolmas teos, Murheen murtamat on muotokuva öljyväreillä. Siinä yhdistyvät kolmen eri ihmisen hahmot. Tavoitteena tässä oli saada inhimillinen kärsimys kuvastumaan kasvoista. Yhteinen kärsimys yksissä kasvonpiirteissä.” Näyttelyn oheistapahtuma Su 8.5.2022 klo 13-14.45 Työnäytös eri välinein Taiteilija esittelee erilaisten välineiden ja materiaalien käyttöä lainaamossa. Näytöksen aikana valmistuu näytetöitä tussilla, öljypastelliliiduilla, akvarellivärein, hiili- ja pastellikynin. Yleisö saa halutessaan kokeilla välineitä. Taiteilija neuvoo ja saa kokeilla vaikka samaan työhön! Tervetuloa!
Seinäjoen Taiteilijaseura ry, Taidelainaamo Parsi
Poniraveihin on vapaa sisäänpääsy. Tarjolla kahvilapalveluja
{"fi":"Ei ilmoittautumista","sv":"","en":""}
Sahalammen nurmikentällä järjestään koulun päättäjäisten kunniaksi lastentapahtuma la 4.6. klo 14- 16. Tapahtuma on kaikille lapsiperheille avoin, jossa jalkapallo lajikokeilua, kepparirata, temppurata, norsupalloa, kaverikoirat, onnenpyörä ja poniratsastusta. Tapahtuma on maksuton, poniratsastuksesta ja onnenpyörästä kerätään pieni maksu. Samana päivänä avataan Sahalammen SIA-jäätelökioski klo 12, Vapaudentie 4.
Lapsiperheiden kesänaloitustapahtuma 4.6 klo 14 Sahalammen viereisellä nurmikentällä
Sidontataide-tapahtuma Sidottu järjestetään toista kertaa lauantaina 7.5.2022 Kalevan Navetan Hugo-salissa. Tapahtumassa nähdään kaksi shibariperformanssia, joissa esiintyvät Saara Kantanen ja Jarno Kantanen sekä Luna Inkeri ja Luisa. Shibariin eli sidontataiteeseen pääsee tutustumaan tapahtuman yhteydessä myös sidontaworkshoppien kautta, joita järjestetään yksilöille sekä pareille. Shibari on japanilainen sidontataiteen muoto, joka on intiimiä ihmisen iholla tapahtuvaa toimintaa. Tavoitteenamme on rikkoa tabuja aiheen ympäriltä ja edistää kaupunkikulttuuria tuomalla rohkeaa sisältöä Seinäjoen kulttuuritarjontaan. Tämän vuoden Sidottu-tapahtuman teemana on meri, jonka yleisö pääsee tuntemaan joka aistilla. Tapahtuma on K18. Saara ja Jarno Kantasen performanssi Beauty of Shibari vie katsojan maagiseen ja merelliseen tunnelmaan. Esitys on esteettinen, intohimoinen ja tunteita herättävä. Esityksestä välittyy sidottavan ja sitojan välinen luottamus ja rakkaus. Roolit ovat selkeät: toinen hallitsee ja toinen antautuu. Ohjelma ei sisällä erotiikkaa tai väkivaltaa. Luisan ja Luna Inkerin teos Ylipuutarhuri tutkii ihmisen ja kasvillisuuden kohtaamista ja kanssaeloa köysien yhteenkietomana. Kontrolli ja rajoittaminen määrittävät nykypäivän teollista kasvituotantoa ja esitys on leikkisä yritys pohtia näitä valtahierarkioita kriittisesti. Esitys sisältää suostumuksellista kipua, kasvojen läpsimistä ja pään upottamista veteen. Shibarityöpajoissa tutustumme köysiin turvallisesti. Luna Inkeri ja Luisa järjestävät työpajan yksilöille ja liput myydään yhden hengen lippuina. Saara Kantanen järjestää työpajan pareille ja lippu pareille tarkoitettuun työpajaan sisältää kahden hengen osallistumisen. Molempiin lipputyyppeihin sisältyy pääsy illan performansseihin. Voit tulla esim. oman rakkaan tai hyvän ystävän kanssa. Tapahtuman järjestäjänä toimii Selmu ry yhdessä Seinäjoen ammattikorkeakoulun kulttuurituotannon opiskelijaryhmän kanssa.
Seinäjoen Kalevan Navetassa 7.5. sidontaworkshoppeja ja shibariperformansseja.
{"fi":"Kurssille syytä ilmoittautua etukäteen sillä paikkoja on rajattu määrä.","sv":"","en":""}
Yleisön toiveesta teemme pieniä muutoksia kurssijärjestelyihin ja aikatauluihin. Torstaina 5.5. klo 16-19 pidetään ilmainen kurssi jossa suunnitellaan minkälaisen kuvan siirtäisit pieneen nahkaesineeseen. Keskiviikkona 11.5. klo 16-19 pidetään kurssi, jossa pääset ohjatusti valmistamaan valmiiksi suunnitellun nahkaesineen. 11.5. pidettävän kurssin hinta on 15€, joka sisältää materiaalit sekä tarvittavat välineet esineen valmistamiseen. Kurssit järjestetään Hacklab Seinäjoki Ry:n tiloissa Kauppakatu 25:n kellarissa. Ilmoittauduthan etukäteen kursseille, sillä paikkoja on rajatusti.
{"fi":"Äitienpäivälounaan kattaukset 12.00-14.00 sekä 14.00-15.30 Varaukset kattauksille: Puh. 0442354 113 tai myynti@holysmoke.fi","sv":"","en":""}
Yllätä äiti tai isoäiti iloisesti äitienpäivälounaalla! Äitienpäivälounaan kattaukset 12.00-14.00 sekä 14.00-15.30 Varaukset kattauksille: Puh. 044 2354 113 tai myynti@holysmoke.fi LOUNAS SISÄLTÄÄ MM: - Runsas salaattipöytä - Juustopöytä - Grilliperunoita - Grillikasviksia - Vegaaninen Chili - Kermaperunoita - Ranskalaisia - Nakkeja - Lihapullia - Härän filettä - Lohta LASTENPÖYDÄSSÄ - Nakkeja - Lihapullia - Ranskalaisia JÄLKIRUOKAPÖYDÄSSÄ - Suklaasuihkulähde - Jäätelöpöytä HINTA 35€/hlö* Pienet lapset 1,50€/ikävuosi Ja Smoke antaa LAHJAKSI kaikille ruokaileville äideille ja isoäideille SMOKEN LAUANTAIBRUNSSI -lipun (arvo 25€, Lippu voimassa la 14.5.2022) Huom! Sunnuntaina 8.5.2022 ei ole voimassa Steak Sunday tarjous.
Liput ennakkoon kuorolaisilta ja NetTicket.fi 20 eur. Jos lippuja jää, niin myynti myös ovelta hintaan 25 eur.
Niin kuin keväinen ohrapelto nousee oraalle, niin Jussit nousevat Kalevan Navetan Hugo-salin lavalle laulamaan jälleen kaikille kuulijoille. Jussien eteläpohjalaisen kevätkonsertin ohjelmistoon on valittu Jusseille sävellettyä ja Jusseille sopivaa eteläpohjalaista musiikkia. Mukana on tietenkin muutamia klassikoita, mutta konsertin aikana Jussit johdattaa kuulijansa metsäpoluille, pellon laitaan, romanttisiin tunnelmiin ja tietenkin myös saunaan. Konsertin johtaa Juha Holma.
Etelä-Pohjanmaan Mieslaulajien Jussien kevätkonsertti on täynnä eteläpohjalaista energiaa!